આ વીડિયોમાં આતંકી ઔરંગઝેબની પૂછપરછ કરતા જોવા મળે છે. આતંકીઓએ આ અંતિમ વીડિયો સોશિયલ મીડિયા પર અપલોડ કર્યો છે. વીડિયોમાં તેમણે કાળી ટી-શર્ટ અને વાદળી જીન્સ પહેરેલુ છે અને તેઓ આતંકીઓના સવાલોના જવાબો આપી રહ્યા છે. વીડિયોમાં તે કહેતા દેખાય છે કે તેમણે અને મેજર રોહિત શુક્લાએ કાશ્મીરમાં સમીર ટાઈગર સહિત ઘણા આતંકીઓને માર્યા છે. ઔરંગઝેબે આતંકીઓને જણાવ્યુ કે તેણે મેજર રોહિત શુક્લા સાથે મળી લશ્કર-એ-તૈયબાના ત્રણ ટૉપ કમાન્ડર્સ અને જૈશ-એ-મોહમ્મદના કમાન્ડર્સને માર્યા છે. ગુરુવારની સાંજે તેમનો મૃતદેહ મળી હતો. ગુરુવારે સવારે આતંકીઓએ તેમનું અપહરણ કર્યુ હતુ.